b"\n_START_ARTICLE_\nEl Pla (Gurb)\n_START_SECTION_\nDescripci\xc3\xb3\n_START_PARAGRAPH_\nLa masia est\xc3\xa0 formada per un cos a la manera cl\xc3\xa0ssica (planta quadrada, coberta a doble vessant, poques obertures i porta principal amb arc de mig punt) al qual se li ha annexionat una altra estructura rectangular de coberta a doble vessant que llen\xc3\xa7a les aig\xc3\xbces a les fa\xc3\xa7anes principals, composta per dues habitacions d'\xc3\xbas dom\xc3\xa8stic i agr\xc3\xadcola. L'habitaci\xc3\xb3 m\xc3\xa9s propera a la casa est\xc3\xa0 formada per dos pisos, en un dels quals (el superior) s'hi obren unes balconades amb barrots de fusta que connecten amb el primer pis de la casa.\n_START_SECTION_\nHist\xc3\xb2ria\n_START_PARAGRAPH_\nContrasta la utilitzaci\xc3\xb3 de diferents sistemes de construcci\xc3\xb3 pel que \xc3\xa9s la masia pr\xc3\xb2piament, en el que els materials s\xc3\xb3n m\xc3\xa9s compactes i s\xc3\xb2lida, amb les depend\xc3\xa8ncies annexes, on l'aparell \xc3\xa9s de pedra seca amb molt poc morter. Les dates de construcci\xc3\xb3 de la masia estan gravades a les llindes de les finestres de la masia, i corresponen al segle XVIII, \xc3\xa8poca de construcci\xc3\xb3 de la majoria de les masies de Gurb."